انور علی چیمہ

چوہدری انور علی چیمہ (یکم جنوری 1935 – 31 جولائی 2016) ، ایک پاکستانی سیاست دان تھے۔

سیاسی کیریئر 
وہ یکم جنوری 1935 کو سرگودھا ، پنجاب، برطانوی ہندوستان میں پیدا ہوئے اور گورنمنٹ کالج، لاہور سے گریجویشن کی، جسے اب گورنمنٹ کالج یونیورسٹی، لاہور کہا جاتا ہے۔  وہ 1961 میں نائب تحصیلدار کے طور پر بھرتی ہوئے لیکن انہوں نے 1974 میں استعفیٰ دے دیا اور بعد ازاں ضلع کونسل کے ممبر کا الیکشن لڑ کر اپنے سیاسی کیریئر کا آغاز کیا جہاں وہ 1987 تک وائس چیئرمین اور چیئرمین رہے۔ انور علی چیمہ نے چیئرمین ضلع کونسل سرگودھا کا عہدہ سنبھالا۔ انہوں نے 1985 سے 2013 کے درمیان مسلسل سات بار پاکستان کی قومی اسمبلی کا انتخاب جیتا جو ایک منفرد اعزاز ہے۔ انہوں نے پاکستان مسلم لیگ (ق) پارٹی کی نمائندگی کی۔  چیمہ چند روز وفاقی وزیر صحت کے عہدے پر فائز رہے اور پھر انہیں وفاقی وزیر پیداوار بنا دیا گیا۔  

چیمہ 1985 سے 2013 تک مسلسل سات مرتبہ این اے 67 (اب این اے 91) سے ایم این اے رہے ہیں    وہ وزیر اعظم نواز شریف کے ساتھی کے طور پر جانے جاتے تھے لیکن علیحدگی اختیار کر کے مسلم لیگ (ق) میں شامل ہو گئے جب چوہدری شجاعت حسین اور چوہدری پرویز الٰہی نے سابق صدر ریٹائرڈ جنرل پرویز مشرف کی آشیر باد سے پارٹی بنائی۔ ان کے بیٹے کے سسر چوہدری تجمل عباس ہیں، جو چوہدری شجاعت حسین کے  کزن ہیں، جس کی وجہ سے انہوں نے مسلم لیگ ن سے وفاداریاں تبدیل کر لیں۔  چیمہ کا ایک بیٹا اور ایک بیٹی ہے۔ ان کے بیٹے چوہدری عامر سلطان چیمہ ،  سابق صوبائی وزیر آبپاشی اور لائیو سٹاک ہیں۔ وہ چھ مرتبہ رکن صوبائی اسمبلی منتخب ہو چکے ہیں۔ چیمہ کی بہو تنزیلہ عامر چیمہ دو بار ایم این اے منتخب ہو چکی ہیں اور چیئرمین ضلع کونسل سرگودھا کا عہدہ بھی رکھتی ہیں۔ ان کا تعلق گجرات کے چوہدری خاندان سے ہے۔ سردار عارف نکئی ، سابق وزیراعلیٰ پنجاب، جو انور علی چیمہ کے بہنوئی تھے۔

موت 
انور علی چیمہ 31 جولائی 2016 کو لاہور ، پاکستان میں طویل علالت کے بعد انتقال کر گئے۔

حوالہ جات 

وزرائے پاکستان
پاکستان مسلم لیگ (ن) کے اراکین قومی اسمبلی
پاکستانی ارکان قومی اسمبلی 2008ء تا 2013ء
پاکستانی ارکان قومی اسمبلی 2002ء تا 2007ء
پاکستانی ارکان قومی اسمبلی 1997ء تا 1999ء
پاکستانی ارکان قومی اسمبلی 1993ء تا 1996ء
پاکستانی ارکان قومی اسمبلی 1990ء تا 1993ء
پاکستانی ارکان قومی اسمبلی 1988ء تا 1990ء
پاکستانی ارکان قومی اسمبلی 1985ء تا 1988ء
پاکستان مسلم لیگ (ق) کے اراکین قومی اسمبلی
ضلع سرگودھا کی شخصیات
2016ء کی وفیات
1935ء کی پیدائشیں